Diari Oficial de la Generalitat Valenciana


Sumari del DOGV 7524, del 13-05-2015 (2015/4358)

DECRET 63/2015, de 8 de maig, del Consell, pel qual es regula el règim de dietes i indemnitzacions a percebre pels membres de l'Administració electoral, personal al seu servici i personal de les administracions públiques que participen en el desenrotllament dels processos electorals autonòmics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/05/08/63/dof/vci/html**

### Dades del document

Número de DOGV
:   7524

Data del DOGV
:   13-05-2015

Secció del DOGV
:   I. DISPOSICIONS GENERALS

Número del document
:   2015/4358


Data del document
:   08-05-2015

Organisme emissor
:   Conselleria d'Hisenda i Administració Pública

Tipus de document
:   Decret

Anàlisi jurídica

 Descriptors 

:   * Conselleria d'Hisenda i Administració Pública
    * Corts Valencianes
    * Junta Electoral
    * dietes i despeses
    * Parlament regional
    * eleccions regionals
    * legislació

DECRET 63/2015, de 8 de maig, del Consell, pel qual es regula el règim de dietes i indemnitzacions a percebre pels membres de l'Administració electoral, personal al seu servici i personal de les administracions públiques que participen en el desenrotllament dels processos electorals autonòmics. [2015/4358]  
PREÀMBUL  
  
La Llei 1/1987, de 31 de març, de la Generalitat, Electoral Valenciana, en la disposició addicional primera, faculta el Consell per a dictar les disposicions precises per al compliment i l'execució de la mencionada llei.  
Pel Decret 54/1999, de 19 d'abril, del Consell, es va regular el règim de les dietes i indemnitzacions a percebre pels membres de l'Administració electoral, personal al seu servici i personal de les administracions públiques que participaran en el desenrotllament del procés electoral autonòmic.  
Tenint en compte el temps transcorregut des de la seua aprovació, les modificacions normatives, l'experiència acumulada en els distints processos electorals, i la introducció de noves tecnologies utilitzades actualment en estos, aconsellen abordar una revisió i actualització del Decret 54/1999 esmentat, amb el propòsit de reflectir normativament el procés d'evolució experimentat, en consonància amb el procés de revisió i simplificació normativa dut a terme amb l'impuls del Consell.  
  
La Comissió Interdepartamental de Coordinació, Suport i Seguiment del Procés Electoral a les Corts, a la qual correspon, entre altres funcions, proposar, per a la seua aprovació, les dietes i gratificacions que han de ser abonades als presidents i vocals de les juntes electorals, així com al personal posat al seu servici, va aprovar, en la reunió de 16 de febrer de 2015, la modificació del Decret 54/1999, de 19 d'abril, del Consell, pel qual es regula el règim de dietes i indemnitzacions que han de percebre els membres de l'administració electoral, personal al seu servici i personal de les administracions públiques que participen en el desenrotllament del procés electoral autonòmic.  
  
Com a norma general, no s'aplica en el nou decret cap increment respecte als imports unitaris que es van fixar per a les eleccions dels anys 2007 i 2011.  
Respecte als membres de les juntes electorals provincials i de zona, fa falta la definició del període concret pel qual tenen dret a la percepció de les seues gratificacions i s'introduïx el procediment de liquidació en cas de substitucions d'algun dels seus membres.   
  
Referent al personal colaborador de les esmentades juntes electorals provincials, i seguint el model tant de l'Estat com d'algunes comunitats autònomes, es limita l'import que per este concepte pot abonar-se, i es fixa un import unitari per mesa electoral.  
D'altra banda, la introducció de noves tecnologies en el procés de captura i transmissió de dades ha fet necessari el replantejament tant dels conceptes de pagament com dels seus imports, en relació amb el personal representant de l'Administració. Atés que el nombre de meses assignat a cada representant varia en cada procés electoral, és necessari eliminar el concepte de pagament unitari i establir una taula que preveja les diverses situacions, tant en funció de les meses assignades com de la tecnologia utilitzada.  
Per raons semblants a les exposades, és evident la necessitat de suprimir la classificació dels quatre grups de perceptors, personal telefonista, ordenances, encarregats de fax, i arxivadors i la resta de personal auxiliar, a l'haver desaparegut les mencionades funcions, i establir un únic grup que percebrà una quantitat fixa pels treballs que realitzen en l'escrutini provisional el dia de la votació, i s'hi ha inclòs també la possibilitat de l'exercici de mitja jornada.  
Al mateix temps s'actualitzen els diferents grups funcionarials i s'adapten a la nomenclatura actual de la Llei 10/2010, de 9 de juliol, de la Generalitat, d'ordenació i gestió de la funció pública valenciana; i en relació amb la justificació dels treballs que originen el dret al cobrament de les indemnitzacions, es regula el procediment de certificat d'hores, i s'introduïx la necessitat que siguen prèviament autoritzades per la persona que ocupe la direcció competent en matèria de processos electorals i limitat al personal que realment realitza funcions per a les eleccions.  
  
Pel que fa a l'estructura del decret, este s'ordena a partir de deu articles, tres disposicions addicionals, una disposició derogatòria i dos disposicions finals.  
Finalment, el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, establix, en l'article 3, apartat 2, que «es procurarà que el projecte normatiu tinga caràcter complet, de manera que es proporcione tota la normativa aplicable a una certa matèria, sense perjuí del posterior desplegament reglamentari quan es tracta de disposicions legals». Així mateix, en l'apartat 4 el dit precepte assenyala que «les disposicions modificatives hauran d'utilitzar-se amb caràcter restrictiu, i haurà de primar l'aprovació d'una nova disposició sobre el manteniment de la norma originària i les seues posteriors modificacions».  
  
En virtut d'això, complits els tràmits procedimentals previstos en l'article 43 de la Llei 5/1983, de 30 de desembre, del Consell, i la resta de normes objectives que resulten d'aplicació en el present cas, a proposta del conseller d'Hisenda i Administració Pública, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 8 de maig de 2015,  
  
  
DECRETE  
  
Article 1. Junta Electoral de la Comunitat Valenciana  
1. Els membres de la Junta Electoral de la Comunitat Valenciana percebran, per cada procés electoral en què intervinguen, en concepte d'indemnització, les quantitats següents:   
  
Presidència 4.103,21 -  
Vicepresidència 1.286,36 -  
Vocals 1.173,68 -  
Secretaria 2.347,36 -  
  
Així mateix, tots els membres de l'esmentada Junta Electoral percebran per cada una de les sessions a què efectivament assistisquen la quantitat de 46,60 euros.   
2. Si com a conseqüència de la seua assistència a les sessions de la Junta Electoral de la Comunitat Valenciana els seus membres hagueren de desplaçar-se fora del terme municipal de València o del de la seua residència habitual, meritaran en concepte de dietes, per persona i dia, 121,28 euros. En este segon supòsit, no es meritarà esta indemnització quan el mencionat desplaçament siga inferior a 30 quilòmetres.  
Així mateix, percebran les quantitats corresponents als gastos de locomoció efectivament realitzats, amb la justificació prèvia corresponent, si per al desplaçament es fera ús de vehicle propi, i la quantitat a percebre per este concepte és la de 0,17 euros per quilòmetre recorregut.   
  
  
Article 2. Juntes electorals provincials i de zona  
1. Els membres de les juntes electorals provincials i de zona percebran, durant el temps que dure el seu mandat i per la participació en el procés electoral local, les gratificacions i dietes establides en la normativa estatal, les quals es complementaran per la Generalitat amb les quantitats que a continuació s'indiquen, per la seua participació en el procés electoral a les Corts:   
  
Juntes electorals provincials  
President/a: 784,42 -  
Secretari/ària: 719,06 -  
Vocal judicial: 261,47 -  
Vocal no judicial: 183,03 -  
  
Als efectes d'estes gratificacions, la persona que assumisca la delegació de l'Oficina del Cens Electoral tindrà la consideració de vocal judicial.  
  
  
Juntes electorals de zona  
President/a: 305,05 -  
Secretari/ària: 283,26 -  
Vocal judicial: 130,74 -  
Vocal no judicial: 78,44 -  
  
El dret a la percepció de les gratificacions indicades als membres de les juntes electorals provincials i de zona naixerà des del moment que es prenga possessió del càrrec corresponent i s'estendrà fins a la finalització del seu mandat per expiració del termini legal.  
  
En el cas que es produïsquen substitucions en algun dels seus membres, la gratificació corresponent es prorratejarà pel temps efectivament exercit.  
L'abonament d'estes gratificacions es realitzarà una vegada finalitzat el mandat de les juntes electorals.  
2. Per a remunerar els servicis extraordinaris realitzats pel personal colaborador de les juntes electorals provincials, s'assignarà la quantitat màxima de 4 euros per cada mesa electoral efectivament constituïda en la respectiva província.  
El dret a la percepció d'estes gratificacions es generarà per mitjà de certificat del secretari de la Junta Electoral Provincial en el qual s'assignaran i es faran constar els imports que corresponen a cada un dels perceptors, sense que la quantitat total puga superar el límit màxim establit en el paràgraf anterior.  
  
Article 3. Secretaris/àries d'ajuntament i representants de l'Administració  
1. Les persones que ocupen les secretaries d'ajuntaments, quan assumixen la delegació de les juntes electorals de zona, percebran les gratificacions i dietes establides en la normativa estatal, les quals es complementaran per la Generalitat amb les quantitats que a continuació s'indiquen, per la seua participació en el procés electoral a les Corts, determinades en funció del nombre total de meses electorals que efectivament es constituïsquen en el municipi o municipis en què actuen com delegats de la junta electoral de zona.  
Els imports a abonar seran els següents:   
  
Secretaries amb un nombre no superior a 10 meses 117,67 -  
Secretaries d'11 a 50 meses 130,74 -  
Secretaries de més de 50 meses 143,81 -  
  
2. Els representants de l'Administració en les meses electorals seran nomenats per a cada procés electoral per resolució del director/de la directora general amb competències en matèria de processos electorals.  
L'import màxim a percebre per un representant de l'Administració en les meses electorals queda fixat en 250 euros, en concepte de dietes, per tots els conceptes i per una sola vegada.  
L'import a percebre per cada representant es fixarà en funció del mitjà de transmissió de dades per al qual haja sigut nomenat d'acord amb la taula següent:  
  
Tipus representant Criteri Import   
Representant PDA/tauleta o semblant Per totes les meses assignades 195  
Representant telèfon Per totes les meses assignades 100  
Representant en meses administrades electrònicament (MAE) 1 per mesa 250  
  
  
En el cas que les eleccions a les Corts se celebren de forma concurrent amb altres la competència en la gestió de les quals recaiga sobre l'Administració General de l'Estat i el representant d'ambdós administracions siga comú, la Generalitat abonarà el 50 per cent de les quantitats anteriorment indicades per cada concepte.  
  
Article 4. Personal colaborador  
1. El personal al servici de l'Administració de la Generalitat, així com el d'altres administracions públiques, posat a disposició de la Junta Electoral de la Comunitat Valenciana o que participe en les accions tècniques necessàries per al correcte i legal desenrotllament del procés electoral autonòmic valencià, que per a dur a terme estes funcions realitze activitats fora de la seua jornada normal de treball, percebrà per la seua participació en este i pel temps que excedisca de la seua jornada normal de treball les següents quantitats, en raó als grups de classificació a què pertanguen:   
  
Grup A1 21,90 ?/hora  
Grup A2 18,53 ?/hora  
Grup B 17,53 ?/hora  
Grup C1 15,16 ?/hora  
Grup C2 14,32 ?/hora  
Grup E i AP 12,63 ?/hora  
  
Estes quantitats seran incrementades quan es realitzen en dia festiu en un 50 per cent en els treballs realitzats entre les 08.00 i les 21.00 hores i en un cent per cent entre les 21.00 i les 08.00 hores. Quan els treballs es realitzen entre les 21.00 i les 08.00 hores d'un dia laborable les quantitats més amunt assenyalades seran incrementades en un 50 per cent.   
2. La percepció d'estes quantitats serà, en tot cas, compatible amb les retribucions que el mencionat personal perceba.   
  
Article 5. Personal de condicionament de locals  
El personal que el dia de la votació realitze funcions auxiliars en les meses electorals, com ara les d'obertura, condicionament, tancament, manteniment de les instalacions, etc., percebrà per tots els conceptes la quantitat de 9,68 euros per mesa electoral en concepte de dieta.   
  
  
Article 6. Personal colaborador durant la jornada electoral  
El personal de l'Administració de la Generalitat que prèviament haja sigut nomenat per a realitzar funcions de suport durant la jornada electoral percebrà pel dia de la votació, per una sola vegada i per tots els conceptes, les indemnitzacions següents:   
  
Jornada completa: 250 euros  
Mitja jornada: 125 euros   
  
Esta indemnització és incompatible amb la percepció d'hores indicades en l'article 4 d'este decret.  
  
Article 7. Forces i cossos de seguretat  
Els membres de la Unitat del Cos Nacional de Policia adscrits a la Comunitat Valenciana, que presten servici especial en la jornada electoral, percebran per una sola vegada i per tots els conceptes una indemnització en quantia idèntica a la que es determine per a la resta de forces i cossos de seguretat de l'Estat que participen en la mencionada jornada.   
  
Esta indemnització serà incompatible amb qualsevol altra abonada per una altra Administració, per este mateix concepte  
  
Article 8. Abonament  
L'abonament de les indemnitzacions previstes en este decret correspondrà a l'Administració de la Generalitat i es farà a càrrec dels seus pressupostos.   
  
Article 9. Justificació de servicis  
La justificació dels treballs que originen el dret al cobrament de les indemnitzacions previstes en esta norma, a excepció d'allò que s'ha referit a les percepcions dels membres de les juntes electorals i secretaris d'ajuntament, es durà a terme de la manera següent:   
1. Els responsables dels òrgans directius de les corresponents unitats elaboraran una llista del personal que participarà en el desenrotllament del procés electoral, amb indicació del grup a què pertanga, i els dies previstos en què es realitzaran els servicis i funcions. La mencionada llista haurà de ser remesa, amb caràcter previ a l'inici dels servicis a prestar, a la direcció general amb competències en matèria de processos electorals per a la preceptiva autorització. En cap cas podran abonar-se indemnitzacions previstes en la present norma sense la referida autorització prèvia.  
2. Finalitzat el procés electoral, els responsables dels òrgans directius de les corresponents unitats expediran el certificat d'haver-se realitzat els servicis, amb indicació de les persones i grup de pertinença, dies en què es van realitzar els servicis, amb l'expressió, si es tracta de dies hàbils o festius i d'horari nocturn o diürn, i es remetrà a la direcció general competent en matèria de processos electorals per al seu abonament, que haurà de realitzar-se dins dels dos mesos següents al lliurament del certificat.  
  
Article 10. Actualització d'imports  
La conselleria amb competències en matèria d'hisenda actualitzarà, mitjançant una resolució, en cada procés electoral les quanties de les dietes i indemnitzacions.   
  
DISPOSICIONS ADDICIONALS  
  
Primera. Habilitació per a la subscripció d'acords  
Es faculta la persona que ocupe la direcció general amb competències en matèria de processos electorals perquè, respectant en tot cas les quanties que pels distints conceptes o categories s'establixen en el present decret, puga subscriure amb la Delegació i les subdelegacions del Govern de la Comunitat Valenciana els acords que estime convenients als efectes que es puguen efectuar acords de distribució de gastos, de manera que cada una de les administracions implicades en els processos electorals puga assumir per complet les retribucions de la totalitat o part d'algun dels colectius que hi intervinguen.   
  
  
Segona. Habilitació per a dictar instruccions  
Es faculta la persona titular de la direcció general competent en matèria de processos electorals per a dictar totes les actes i instruccions que siguen necessaris per al compliment de les facultats atribuïdes pel present decret.  
  
Tercera. Incidència econòmica  
La gestió pressupostària i de gasto públic derivada de l'aplicació d'este decret es realitzarà a càrrec del programa de Processos Electorals i Consultes Populars dels Pressupostos de la Generalitat.  
  
DISPOSICIÓ DEROGATÒRIA   
  
Única. Derogació normativa  
Queda derogat expressament el Decret 54/1999, de 19 d'abril, del Consell, pel qual es regula el règim de dietes i indemnitzacions que han de percebre els membres de l'administració electoral, personal al seu servici i personal de les administracions públiques que participen en el desenrotllament del procés electoral autonòmic, així com qualsevol altra disposició del mateix rang o d'un rang inferior que s'opose al que establix el present decret.   
  
DISPOSICIONS FINALS   
  
Primera. Autorització per al desplegament del decret  
Es faculta la persona titular de la conselleria amb competències en matèria d'hisenda i la titular de la conselleria competent en matèria de processos electorals per a dictar totes les normes que siguen necessàries per al compliment i desplegament d'este decret.   
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.   
  
València, 8 de maig de 2015  
  
El president de la Generalitat,  
ALBERTO FABRA PART  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI